21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 422 της 4/18 Ιουν. 1974 (ΦΕΚ Α΄ 166) Περί ιδρύσεως Κύκλων Σπουδών παρά τη Πολυτεχνική Σχολή του Πανεπιστημίου Θεσσαλονίκης. Έχοντες υπ’ όψει: 1)Τας διατάξεις του άρθρ. 1 του Νόμ. 1493/1944, ως αντικατεστάθη δια της υπ’ αριθ. 295/1946 Πράξεως του Υπουργικού Συμβουλίου εν συνδυασμώ προς τας διατάξεις του άρθρ. 3 του Ν.Δ. 3422/1955 «περί ιδρύσεως Πολυτεχνικής Σχολής εις το Πανεπιστήμιον Θεσσαλονίκης και καταργήσεως των Σχολών Υπομηχανικών», 2)την πρότασιν της Πολυτεχνικής Σχολής (συνεδρία 5.2.1974) και της Συγκλήτου (συνεδρία 13.2.1974) του Πανεπιστημίου Θεσσαλονίκης και 3)την υπ’ αριθ. 314/1974 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Εις τα Τμήματα της Πολυτεχνικής Σχολής του Πανεπιστημίου Θεσσαλονίκης ιδρύονται οι κάτωθι κύκλοι Σπουδών: Α΄.Εις το Τμήμα Πολιτικών Μηχανικών: 1)Κύκλος σπουδών Δομικών Έργων. 2)Κύκλος σπουδών Υδραυλικών Έργων. 3)Κύκλος σπουδών Συγκοινωνιακών Έργων. Β΄.Εις το Τμήμα Μηχανολόγων-Ηλεκτρολόγων Μηχανικών: 1)Κύκλος σπουδών Μηχανολόγων. 2)Κύκλος σπουδών Μηχανικών Παραγωγής. 3)Κύκλος σπουδών Ενεργειακού Ηλεκτρολόγου Μηχανικού. 4)Κύκλος σπουδών Ηλεκτρονικού Ηλεκτρολόγου Μηχανικού. 